Grunnleggelsen av firmaet skjedde angivelig i 1912 da Raymond Stewart og Thomas Lippard innledet et samarbeid med hverandre. Den nye fabrikken ble åpnet i Buffalo i delstaten New York, og den første modellen som ble tilbudt var en lett lastevogn basert på et kjøretøy fra firmaet Lippard-Stewart (oppløst i 1919) ment for transport av kull. Etter hvert kom det nye lastebiler med større nyttelast, først 1 tonn, deretter 2 tonn og siden 3,5 tonn fra 1918. De første modellene hadde skrått motorpanser i «Renault-stil», men gikk over til konvensjonell radiatorplassering - dvs. radiatoren flyttes fra bak til foran motoren i panseret.